Gaius Hostilius Mancinus

Gaius Hostilius Mancinus (natus saeculo 2 a.C.n., mortuus post annum 136 a.C.n.) vir publicus Romanus fuit.

 Gens 
Pater eius Aulus Hostilius L.f. Mancinus erat, consul anni 170 a.C.n.. Propter ignominiam Hostilii (vide infra) post eum nemo e gente sua magistratum maiorem adeptus est.

 Cursus honorum 
Circa annum 148 a.C.n. praetor erat. Anno 137 una cum Marco Aemilio Lepido Porcina consul factus  provinciam Hispaniam Citeriorem accepitValerius Maximus I,6,7.. Hostilius bellum cum Numantinis renovavit, postquam foedus pacis a Quinto Pompeio propositum a senatu reiectum estAppianus, Iberica 344-346..Sed  proelio victus in castra fugit et a Numantinis circumventus est, quamquam multitudine copiarum superabatTitus Livius, Periochae LVI; Appianus Alexandrinus Iber. 346-347.. Tum cum hostibus  foedus quod postea e nomine suo velut ex proverbio "Foedus Mancinum" ignominiae causa appellaretur, icere coactus est, Celtiberi eum incolumem cum exercitu abire ut sinerent. Id foedus, de cuius stipulationibus quaestor Hostilii Tiberius Sempronius Gracchus cum Numantinis egeratPlutarchus, Tiberius Gracchus, V. De viris illustribus 59 et 64,1., etsi multis Romanis militibus saluti fuit, a senatu populoque ut turpe recusatum est Appianus, Iberica 348 et 358-360.  Velleius Paterculus II, 1,4 et 2,1. Eutropius X,17,2.. Plebiscito decretum est, ut Hostilius Numantinis traderetur : fetiales eum nudum et manibus post tergum religatis ad urbem hostium adduxerunt ubi eum exposueruntOrosius, Historiae adversum Paganos V 4,20-21. Florus I,34,5. Iberica 360-361.. Numantini autem Gaium Hostilium, qui eis tamquam piaculum violandi foederis offerebatur, accepturos negabantMarcus Tullius Cicero, Pro Caecina 98; Titus Livius, loc.cit.. Itaque Romam salvus reversus  e senatu expulsus est,  postea tamen praetor II electus in senatum rediit De viris illustribus 59,4.

 Si vis plura legere 

Clara Berrendonner, 'Guerre du droit et droit de la guerre : les mésaventures de C. Hostilius Mancinus' in Occidents romains : sénateurs, chevaliers, militaires, notables dans les provinces d'Occident (Espagnes, Gaules, Germanies, Bretagne) curante Francisco Chausson. Parisiis : Errance, 2010. 
M. Gwyn Morgan et I. A. Walsh, 'Ti. Gracchus (TR. PL. 133 B.C.), The Numantine Affair, and the Deposition of M. Octavius', Classical Philology 1978(73) : 200-210  
N Rosenstein, 'Imperatores victi. The case of C. Hostilius Mancinus', Classical Antiquity, 1986 (V) : 230-252 
Helmut Simon, Roms Kriege in Spanien, 154-133 v. Chr., Francofurti, Klostermann, 1962.
O. Wikander, 'Caius Hostilius Mancinus and the foedus Numantinum', Opuscula Romana : annual of the Swedish Institute in Rome, 1976 (XI) : 85-104

 Notae 

Mancinus, Gaius
Categoria:Senatores
Categoria:Praetores
Categoria:Proconsules Hispaniae Citerioris